**ОПШТИНСКА УПРАВА ОПШТИНЕ СВРЉИГ**

**Ул. Радетова бр 31. Сврљиг**

На основу члана 27.став 1. Закона о јавној својини („Службени гласник РС“, бр. 72/11,88/13, 105/14, 104/16-др.закон, 108/16,113/17, 95/18 и 153/20) и на основу Одлуке о покретању поступка отуђења покретних ствари из јавне својине општине Сврљиг прикупљањем писмених понуда, донете од стране председника општине Сврљиг под бројем II 46-4/2022 од 05.07.2022. године, комисија за спровођење поступка објављује

**ДРУГИ ЈАВНИ ПОЗИВ**

**РАДИ ОТУЂЕЊА ПОКРЕТНИХ СТВАРИ У СВОЈИНИ ОПШТИНЕ СВРЉИГ ПРИКУПЉАЊЕМ ПИСМЕНИХ ПОНУДА**

1. **ПРЕДМЕТ ОТУЂЕЊА**

**Предмет отуђења** су покретне ствари у својини општине Сврљиг – половни класични глинени цреп са два жлеба, произвођача „Ћеле кула“ из Ниша, који је скинут са крова службене зграде општине Сврљиг, и то укупне количине оквирно 3000 комада за цену која не може бити нижа од 25,00 динара по комаду, у виђеном стању, без права на рекламацију.

1. **УСЛОВИ ОТУЂЕЊА**

Отуђење се врши у поступку прикупљања писмених затворених понуда.

Критеријум за избор  најповољније понуде је највиша понуђена цена.

У понуди мора бити дата јединична цена која не може бити нижа од почетне цене која је дата у јавном позиву и укупна купопродајна цена за тражену количину половног црепа.

**Начини рок плаћања:** Плаћање купопродајне цене се врши на рачун буџета Општине Сврљиг број **840-745-151843-03, по моделу 97, са позивом на број 95-098,** у року од 8 (осам) дана од дана потписивања уговора.

Депозит није потребан.

Трошкови транспорта покретних ствари, као и други трошкови који проистекну из реализације уговора, падају на терет купца.

**За купљене предмете рекламација на квалитет се не уважава.**

**3.УСЛОВИ ПРИЈАВЉИВАЊА**

Рок за подношење понуда је **05. октобар 2022.године до 12,00 часова**.

Право  учешћа  на јавном надметању прикупљањем писмених понуда имају сва правна и физичка лица.

Понуде се подносе на обрасцу, који је саставни део овог огласа.

Образац понуде се може преузети у Општинској управи Сврљиг или web презентацији на сајту Општине Сврљиг ([www.svrljig.rs](http://www.svrljig.rs)).

Заинтересовани за учешће на надметању у обавези су да своје понуде  пошаљу или донесу у запечаћеној коверти са назнаком: ПОНУДА ЗА ПРОДАЈУ ПОКРЕТНИХ СТВАРИ – ПОЛОВНОГ ЦРЕПА - НЕ ОТВАРАТИ“, на адресу Општинска управа Сврљиг, ул. Радетова бр 31, 18360 Сврљиг.

У обзир ће се узети све затворене понуде, које се доставе лично или ако су послате поштом и стигну на наведену адресу, **најкасније 05.10.2022. године до 12.00 часова**.

Неблаговремене понуде које буду пристигле после наведеног рока, неће се узети у разматрање.

У случају идентичних понуда, изабраће се понуда која је раније приспела на наведену адресу.

У разматрање се неће узети: понуде са варијантама, понуде које буду пристигле после наведеног рока, непотпуне и понуде са нижом ценом од почетне.

1. **ИЗБОР НАЈПОВОЉНИЈЕГ ПОНУЂАЧА**

Комисија за спровођење поступка отуђења прикупљањем писаних понуда бира најповољнијег понуђача применом прописаног критеријума - висина понуђене купопродајне цене.

Отварање приспелих понуда извршиће се комисијски дана 05. октобра 2022.године у сали општине Сврљиг, ул. Радетова бр. 31, са почетком од 12,30 часова.

Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.

У случају да ниједан понуђач не понуди цену за укупну количину половног црепа, комисија прави ранг листу понуђача до исцрпљивања укупне понуђене количине.

У случају да два или више понуђача понуде исту купопродајну цену, а количина понуђеног половног црепа је довољна за подмирење њихових потреба, Комисија ће донети одлуку о избору свих појединачних понуда.

Уколико два или више понуђача понуде исту купопродајну цену и није довољна количина половног црепа за подмирење њихових потреба, комисија ће позвати понуђаче који су понудили исти износ купопродајне цене да у року од три дана од дана пријема позива доставе нову понуду, са увећаним износом у односу на претходну понуду, а које понуде ће Комисија отворити и утврдити најповољнијег понуђача.

Уколико позвани понуђачи у року од три дана не доставе нову понуду, односно уколико су понуђачи доставили понуду са истоветном купопродајном ценом, Комисија задржава право да по слободном уверењу и ценећи целисходност правног посла, изврши избор најповољнијег понуђача.

Уколико понуђач, чија је понуда проглашена најповољнијом, у року од осам дана од дана пријема позива не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.

Све потребне информације у вези овог огласа могу се добити на број телефона 018/821-104, сваког радног дана у термину од 09,00 до 14,00 часова.

Прилог:

* Образац понуде

КОМИСИЈА

На основу Огласа ради отуђења покретних ствари у својини општине Сврљиг путем прикупљања писмених понуда, објављеном дана 29.09.2022.године на званичном сајту општине, дајем следећу

**ПОНУДУ**

**ЗА ЈАВНО НАДМЕТАЊЕ ПРИКУПЉАЊЕМ ПИСМЕНИХ ПОНУДА**

|  |  |  |  |
| --- | --- | --- | --- |
| **Предмет надметања** | **Количина**  **(минимално 300 комада)** | **Јединична цена**  **(почетна мин. 15,00 дин.по комаду)** | **Укупно** |
| Половни класични глинени цреп са два жлеба произвођача „Ћеле кула“ Ниш |  |  |  |

Изјављујемо да прихватамо услове из Јавног позива за надметање и у случају да наша ПОНУДА буде најповољнија (најбоља) и као таква прихваћена од стране Општинске управе Сврљиг, обавезујемо се на потписивање купопродајног уговора.

|  |  |
| --- | --- |
| Назив понуђача: |  |
| ПИБ (за правна лица и предузетнике)  ЈМБГ за физичка лица: |  |
| Матични број за правна лица и предузетнике): |  |
| Адреса: |  |
| Контакт телефон: |  |
| е-маил: |  |
| Одговорно лице: |  |
| Датум: |  |

**(Обавезно унети све тражене податке у супротном достављена понуда неће бити узета у разматрање)**

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_